מי הרג את אדום-החזה?

"מי הרג את אדום-החזה?" (באנגלית: "Who Killed Cock Robin") הוא שיר עממי אנגלי מחורז. השיר מתאר את מותו של אדום-החזה מחץ שירה בו הדרור ואת מסע הלוויה שמארגנים עבורו הציפורים וחיות אחרות. המספר של השיר באינדקס שירי העם של רוד  הוא 494.

הפזמונאית לאה נאור תרגמה את השיר לעברית וקראה לו בשם "מי הרג את היונה", שיצא לאור בספר שיריה "תני לו פרח / מבחר תרגומי שירה מן השפה האנגלית", בהוצאת הקיבוץ המאוחד בשנת 2018.

 מילות השיר 
התיעוד המוקדם ביותר של השיר מתוך ספר השירים היפה של טומי אגודל , האנתולוגיה המוקדמת ביותר של שירי ילדים באנגלית, שיצאה לאור בלונדון בשנת 1744, ובו הופיעו רק ארבעת הבתים הראשונים. הגרסה המורחבת והמחלאה של השיר הודפסה רק בשנת 1770 לערך.

להלן הטקסט המקורי באנגלית והתרגום לעברית:
לשיר יש גרסה נוספת עם סוף אחר, שבו הדרור שהרג את אדום-החזה נתלה על פשעו.

 מקור ומשמעות 
אף על פי שהתיעוד המוקדם ביותר הידוע של השיר הוא מאמצע המאה השמונה עשרה, ישנן עדויות לכך שהוא עתיק בהרבה. מותו של אדום-החזה על ידי חץ מתואר בחלון ויטראז' מהמאה ה-15 בכפר באקלנד, שבמחוז גלוסטרשייר, בדרום-מערב אנגליה.

השיר דומה גם לשיר "פיליפ ספארו", שנכתב על ידי המשורר ג'ון סקלטון  בסביבות 1508, ובו המספר מקונן על מותה של ציפור המחמד שלו. השימוש בחרוז 'owl' עם 'shovel' יכול להצביע על כך שהוא נכתב לפי הגייה אנגלית תיכונה עתיקה יותר. נראה כי גרסאות של הסיפור קיימות במדינות אחרות, כולל גרמניה.

מספר תיאוריות הועלו כדי להסביר את משמעות השיר:
 השיר מתעד אירוע מיתולוגי, כגון מותו של האל בלדר מהמיתולוגיה הנורדית, או הקרבה טקסית של דמות מלך.
 זוהי פרודיה על מותו של המלך ויליאם השני, שנהרג מחץ בעת ציד בניו פורסט (המפשייר) בשנת 1100 לספירה. ויליאם השני נודע בשם ויליאם רופוס, שפירושו "אדום", בגלל שיערו האדמוני, וייתכן ואדום-החזה בשיר, מרמז על דמותו.
 השיר קשור לנפילת ממשלתו של ראש ממשלת בריטניה הראשון, רוברט וולפול, ב-1742, מכיוון שהשם לאדום-החזה באנגלית, "רובין", הוא צורה מקוצרת של השם "רוברט", וגם כי תאריך ההוצאה לאור של השיר, קרובה לזמן שבו נפלה ממשלתו של וולפול.

רעיון המוות של אדום-החזה, כמו גם המקצב הריתמי של החריזה בשיר, הפכו לארכיטיפים, הנמצאים בשימוש רב בסיפורת ספרותית וביצירות אמנות אחרות, משירים, סרטים, תעלומות רצח ועד קריקטורות.

 בתרבות 
 "Who Killed Cock Robin" הוא סרט הנפשה קצר מסדרת "Silly Simphony" שיצא לאקרנים ב-26 ביוני 1935 על ידי יונייטד ארטיסטס, בהפקת וולט דיסני ובבימויו של דייוויד הנד. הסרט היה מועמד לפרס אוסקר לסרט המונפש הקצר הטוב ביותר, אך הפסיד לסרט אחר של דיסני בשם "שלושת החתלתולים היתומים".
 "Who Killed Cock Robin" הוא שמו של הפרק ה-14 בסדרת הטלוויזה הבלשית הבריטית "Randall and Hopkirk (Deceased)" בכיבובם של מייק פראט , קנת קופ  ואנט אנדרה , ששודר ב-1969.
 "Who Killed Cock Robin" הוא שמו של פרק מס' 4 בעונה הרביעית של המשטרתית-קומית הבריטית "רציחות במידסומר", ששודר ב-2001.
 "Who Killed Cock Robin" הוא סרט פשע נאו-נואר טייוואני משנת 2017, שנכתב ובוים על ידי צ'נג וויי-האו .

 לקריאה נוספת 
 לאה נאור, תני לו פרח / מבחר תרגומי שירה מן השפה האנגלית, הוצאת הקיבוץ המאוחד, 2018

 קישורים חיצוניים 

 "Death and Burial of Poor Cock Robin", מאת ה.ל.סטפנס, מתוך פרויקט גוטנברג (באנגלית)
 "Death and Burial of Poor Cock Robin", מתוך האוסף של ספריית הקונגרס (באנגלית)
  (באנגלית)
 "מי הרג את היונה" (לפי "מי הרג את אדום-החזה"), באתר הרשמי של לאה נאור

 הערות שוליים 

קטגוריה:פואמות
קטגוריה:ספרות אנגלית
קטגוריה:שירי ילדים
קטגוריה:בעלי כנף בדיוניים
קטגוריה:שירים על בעלי כנף
קטגוריה:פולקלור
קטגוריה:שירים עממיים
קטגוריה:בלדות רצח
קטגוריה:שירים על מוות
קטגוריה:יצירות שמחברן אינו ידוע